# Základné informácie o elektronickej prihláške

# pre uchádzačov o doktorandské štúdium

Existujú tri základné skupiny užívateľov s rozdielnymi spôsobmi prihlásenia do systému e-prihlášok:

1. [Vstúpiť do systému e-prihlášok ako nový užívateľ (prvýkrát sa prihlasujem)](http://is.stuba.sk/prihlaska/zaloz_eosobu.pl?lang=sk) tento odkaz použite, ak nie ste študentom STU a idete sa prihlasovať do e-prihlášok iba **prvýkrát**. Systém Vám vygeneruje prístupové meno a heslo.
2. [Vstúpiť do systému e-prihlášok ako užívateľ e-prihlášok](http://is.stuba.sk/prihlaska/auth/evidence_eprihlasek.pl?lang=sk) tento odkaz použite, ak už máte vygenerované prihlasovacie údaje do systému e-prihlášok.
3. [Vstúpiť do systému e-prihlášok ako užívateľ AIS](http://is.stuba.sk/auth/prihlaska/auth/evidence_eprihlasek.pl)  tento odkaz použite, ak ste študentom STU a máte prístup do AIS. ( Po prihlásení sa do systému hľadajte v časti ‚Moje štúdium‘ odkaz na „ Elektronická prihláška na štúdium“).

**Dôležité informácie pri vyplňovaní elektronickej prihlášky:**

1. **Po prvom zaregistrovaní sa v AIS si zapamätajte prihlasovacie údaje!** Ak ste študentom STU, môžete využiť aktuálne prihlasovacie údaje do AIS.  Po výbere fakulty a type štúdia (doktorandský) si vyberte konkrétny program štúdia (v zozname sú spolu uvedené pre dennú a externú formu štúdia).
2. V časti osobné údaje a adresy uchádzačov treba postupne zadávať všetky požadované údaje, pokiaľ nie je sekcia označená za kompletnú (zelená gulička). Medzi dôležité údaje o.i. patria telefónny kontakt v medzinárodnom formáte (tj. s + na začiatku) a platný mailový kontakt. Absolvovaná vysoká škola sa myslí škola, kde predpokladáte riadne skončenie práve prebiehajúceho inžinierskeho štúdia a rok jeho ukončenia. Po vybratí absolvovanej VŠ (konkrétnej fakulty) kliknite na „Vyhľadať program absolvovanej VŠ“ a vyberte zo zoznamu. Vyplňte položky „Odkiaľ sa hlásite“ a „Stupeň dosiahnutého vzdelania“ a **Uložte zadané údaje**.
3. Pre výber dizertačnej práce sa vráťte Späť na evidenciu e – prihlášok v dolnej časti obrazovky. V časti „Dosiaľ neprevedené e – prihlášky“ v stĺpci „Údaje o prihláške“ kliknite na šípku v stĺpci „VSTUP“. V časti „Téma dizertačnej práce“ si vyberte zo zoznamu Vami požadovanú prácu a nezabudnite dať **Uložiť zadané údaje**.
4. Pre tlač prihlášky sa vráťte Späť na evidenciu e – prihlášok v dolnej časti obrazovky. **Tlač a následné odoslanie vytlačenej e-prihlášky sú nevyhnutnými podmienkami pre úspešne podanie e-prihlášky na štúdium na STU**. Prostredníctvom ikonky tlačiarne v stĺpci Tlač e-prihlášky máte možnosť kompletnú e-prihlášku vytlačiť a následne poslať na študijné oddelenie fakulty. K tlači budete potrebovať program Adobe Acrobat Reader.
5. Po vytlačení e-prihlášky je nutné ju podpísať na mieste na to určenom.
6. Vytlačenú prihlášku odošlite na adresu Stavebnej fakulty. Pokiaľ do dátumu určeného na podávanie prihlášok nebude Vaša e-prihláška vo vytlačenej forme zaslaná na študijné oddelenie fakulty a nebude uhradený správny poplatok, nebude prihláška považovaná za riadne podanú!
7. Pri **elektronickej** platbe za e-prihlášku je bezpodmienečne nutné uviesť variabilný symbol v správnom tvare z dôvodu bezproblémového prijatia správneho poplatku. Váš variabilný symbol je prihlasovacie meno -„číslo“ do systému e-prihlášok. Nájdete ho v časti ‘Dosiaľ neprevedené e-prihlášky‘ v stĺpci „Zaplatené“ kliknutím na šípku v stĺpci „VSTUP“ spolu s ďalšími údajmi potrebnými k platbe. Do poznámky pre príjemcu uveďte Vaše priezvisko a meno, skratku študijného programu, na ktorý sa hlásite. Pokiaľ platíte poštovou poukážkou, potom vložte variabilný symbol do poľa Poznámka pre príjemcu. Ako doklad o zaplatení platby elektronickou formou akceptujeme poslanú a podpísanú kópiu prevodného príkazu alebo podpísaný výpis z účtu a papierovou formou ústrižok poštovej poukážky. Prijatie Vašej platby si potom môžete odkontrolovať v evidencii e-prihlášok v sekcii Zaplatené.

10.7.2016 Ing. Antónia Laščeková

 Vedúca študijného oddelenia